
Λάρισα 25 Ιουλίου 2023


ΔΕΛΤΙΟ ΤΥΠΟΥ

Πρώτη Πανσέληνος Αυγούστου 2023
στο Διαχρονικό Μουσείο Λάρισας
[bookmark: _GoBack]Το βράδυ της Τρίτης 1ης Αυγούστου, με την πρώτη πανσέληνο, στον κήπο του Διαχρονικού Μουσείου Λάρισας διοργανώνεται μουσική βραδιά από τον Σύλλογο Φίλων του Διαχρονικού Μουσείου και την Εφορεία Αρχαιοτήτων Λάρισας. Η βραδιά είναι ενταγμένη στον κύκλο εκδηλώσεων του Υπουργείου Πολιτισμού με τίτλο «Δυο Φεγγάρια τον Αύγουστο» για τις δύο φετινές Αυγουστιάτικες Πανσελήνους, που πραγματοποιούνται σε αρχαιολογικούς χώρους και μνημεία της αρμοδιότητάς του.
Στο μελωδικό ταξίδι σε ήχους ατμοσφαιρικής και cool jazz, blues και funk θα μας συντροφεύσουν οι: Ρούλα Πίκουλα στα φωνητικά, Σπύρος Παππάς στην κιθάρα, Βασίλης Λιάκος στο μπάσο και Γιάννης Τρυφερούλης στα τύμπανα.
Η εκδήλωση θα ξεκινήσει στις 9.30 μ.μ., ενώ ανοιχτό θα παραμείνει και το Μουσείο μέχρι τα μεσάνυχτα για όσους επιθυμούν να περιηγηθούν στις εκθέσεις του.
Είσοδος ελεύθερη για το κοινό.

